<classify> Kavumbagu aliyeichezea kwa mafanikio makubwa timu hiyo iliyomaliza msimu nafasi ya pili huku akiifungia mabao 10 kwenye mechi za Ligi ya Tanzania Bara.Imeelezwa kuwa nafasi ya pili ndio iliyoufanya uongozi wa Azam kumbakisha mchezaji huyo kwani aliisaidia sana timu hiyo.Ni kweli nimeongeza mkataba wa mwaka mmoja na hii imetokana na kazi yangu nzuri niliyoifanya kwenye mkataba wangu uliokwisha, lakini nafasi ya pili ambayo imetupa nafasi ya kushiriki michuano ya kimataifa nayo imechangia, alisema Kavumbagu.Mshambuliaji huyo aliyetua Azam FC msimu uliopita akitokea Yanga msimu wa 201314, alisema baada ya kujua timu gani ataichezea msimu ujao anachofanya sasa ni kujifua kwa ajili ya kulipa fadhila kwa viongozi wa timu hiyo kwa kuisaidia timu hiyo kutwaa ubingwa wa Bara msimu ujao.Najisikia furaha kubaki Azam lakini nina deni kubwa kwa uongozi na mashabiki wa timu yangu kuhakikisha napambana na tunakuwa mabingwa wa Ligi Kuu msimu ujao, alisema Kavumbagu.Awali, mshambuliaji huyo alikuwa akiwaniwa na klabu yake ya zamani ya Yanga, lakini baada ya uongozi wa Azam kuridhishwa na kazi yake, wakaamua kumwahi kumwongezea mkataba mpya kabla hajaenda mapumziko kwao Burundi.Huo utakuwa ni msimu wa nne mfululizo kwa Kavumbagu kucheza Ligi ya Tanzania Bara baada ya kuichezea Yanga miwili na kisha msimu uliopita alisaini mwaka mmoja kuichezea Azam na sasa ameongeza tena mmoja.  <topic>: michezo 